**ירון ברובינסקי** (נולד ב-18 בדצמבר 1975) הוא שחקן ומנחה ישראלי.

ביוגרפיה
--------

ירון נולד לגרי ברובינסקי, כנר בפילהרמונית, והתגורר בילדותו בכיכר המדינה. לאחר שירות ביחידת חיל הקשר, האלקטרוניקה והמחשבים בקריה, למד משחק בבית צבי. תפקידו הראשון בטלוויזיה היה לשחק כעץ בתוכנית "דפנה ודודידו". בשנת 2002 גילם את אחד התפקידים הראשיים בסדרת הטלוויזיה "בקצב הקצב" ששודרה בערוץ 3. לאחר מכן נסע ללמוד בפריז, ועם שובו לארץ שימש כמנהל הנסיעות של להקת מיומנה.

ב-2007 גילם את דמותו של ערן אגמון בסדרת הדרמה "אולי הפעם", ששודרה בערוץ yes stars ישראלי ושיחק בסדרת הטלוויזיה "אלטלנה".

ב-2009 השתתף בסדרה "15 דקות", שאף היא שודרה ב-yes. בנוסף, שיחק במספר מחזות של תיאטרון הקאמרי, ובהם "מי מפחד מווירג'יניה וולף?" ו"כסף עובר ושווא".

ב-2008 גילם את דמותו של יותם בל, שהגיש את תחזית מזג האוויר בתוכנית הלילה של ערוץ 10, "היום שהיה", באופן סאטירי. ב-2010 הנחה פינה בתוכנית התחקירים "אורלי וגיא בע"מ", ובסיום אותה שנה החל להנחות את השעשועון "לעוף על המיליון", אף הוא בערוץ 10.

ב-2010 שיחק בסרטו של רוני ניניו "היו לילות".

החל ממאי 2011 הנחה ברובינסקי את תוכנית הבידור של ערוץ 10 "נבחרת ישראל בטלוויזיה".

בשנת 2012 החל לשחק בסדרה היומית "יומני החופש הגדול", ששודרה בערוץ דיסני ישראל. באותה שנה הופיע בתפקיד הראשי בסרט הקולנוע "2 בלילה". הוא מנחה את התוכנית "דייט בחשכה" בערוץ 2. בפרק הראשון, בעונה השלישית, ששודרה בספטמבר 2013, אף השתתף ברובינסקי כמתמודד בתוכנית. בתקופת ערוץ עשר ירון ברובינסקי השתתף כמתמודד ראשי בלעוף על המיליון (עונה 5 פרק 23) כשבמקומו הנחה אסי ישראלוף.

בשנת 2013 הגיש יחד עם עדן הראל את השעשועון המוזיקלי "MUSIXBOX" בערוץ 24, וכן השתתף בסדרת הדרמה "שולחן לשישה".

החל משנת 2014 הגיש בגלי צה"ל את תוכנית הסאטירה "סטטוס קוו". בשנה זו שיחק בסרטה של תמר ירום, "פנסיון פראכט".

ב-2015 החל לגלם את המורה ישי בסדרת הנוער "החממה". כמו כן השתתף בעונה השנייה של תוכנית הדוקו-ריאליטי "גולשי ספות", לצד חברו אורי גוטליב. בשנה זו הועלתה בערוץ 10 תוכנית בהגשתו בשם "איך להיות". בשל נתוני רייטינג נמוכים, ירדה הסדרה כעבור זמן קצר.

ב-2016 החל להנחות את תוכנית הבידור "זה המצב" יחד עם מולי שולמן.

ב-2017 החל להנחות את תוכנית האירוח "הערב יהיו כאן" בכאן 11. באותה שנה גם שיחק במחזה "גן הדובדבנים" מאת אנטון צ'כוב בתיאטרון באר שבע.

ב-2018 החל להנחות את השעשועון "חמש טבעות זהב" בערוץ עשר, ואת השעשועון "הקו האדום (תוכנית טלוויזיה)" בכאן 11.

ב-2019 שיחק בסרטו של יוסף אל-דרור "בלי דם".

בשנת 2019 גילם את דמותו של סידני צ'פלין, אחיו של צ'ארלי צ'פלין, במחזמר "צ'פלין" בתיאטרון תל אביב, וכן גילם את אלון בסדרת הטלוויזיה "אבא משתדל", המשודרת בערוץ כאן 11. הופיע גם כשחקן אורח בסדרות הקומיות "קופה ראשית" ו"שב"ס".

בשנת 2020 כיכב בסדרה "ספיידרז" בתפקיד אריק והחל לשמש כפרזנטור הראשי של בית ההשקעות "אלטשולר שחם".

בשנת 2021 הופיע בתפקיד אורח בעונה השנייה של הסדרה "מצולמים".

ב-10 באפריל 2023 שודר ברשת 13 סרטו "אבאל'ה אחד" אשר מתעד את מסעו, שבמהלכו בדק האם הורים לילד אחד מאושרים יותר או כאלה שעשו את טעות חייהם.

חיים אישיים
-----------

אחיו של ברובינסקי הוא ד"ר אריאל בר.

ברובינסקי הוא בן זוגה של השחקנית מירב שירום, ולהם בן.

קישורים חיצוניים
----------------

ויקישיתוף מדיה וקבצים בנושא **ירון ברובינסקי** בוויקישיתוף
* ירון ברובינסקי, ברשת החברתית פייסבוק
* ירון ברובינסקי, ברשת החברתית אינסטגרם
* ירון ברובינסקי, במיזם "אישים" לתיעוד היצירה הישראלית
* ירון ברובינסקי, במסד הנתונים הקולנועיים IMDb (באנגלית)
* ירון ברובינסקי, באתר "אידיבי", מאגר הידע העברי לקולנוע ישראלי ועולמי
* קרן נתנזון, עף על עצמו, באתר ynet, 20 בדצמבר 2010
* יערה יעקב, מעופף, באתר nrg‏, 21 בדצמבר 2010
* ליאת רון, ‏ירון ברובינסקי: "גיליתי שזה בטבע שלי להגיש ולהיות בפרונט", באתר גלובס, 3 במרץ 2011
* ערן בר-און, ברובינסקי במקום אשכנזי בתוכנית של יצפאן, באתר ynet, 13 באפריל 2011
* ליהי אלבז, ירון ברובינסקי עף על המקום הראשון, באתר Xnet‏, 27 בספטמבר 2011
* שי פרץ‏, ירון ברובינסקי מציג: אחרי כל הצלחה יש אפרת גוש, באתר וואלה!‏, 28 בספטמבר 2011
* קרן נתנזון, ירון ברובינסקי: "אולי אמצא כלה בעזרת המצלמה", באתר ynet, 11 באוקטובר 2012
* שירות גלובס, ‏"התחלתי לקרוא ספרים רק בגיל 26; 'החטא ועונשו' שינה אותי", באתר גלובס, 8 ביולי 2013
* נועה הרשקוביץ‏, "בדיי ג'וב שלי יש פחות ביטוי אישי": ירון ברובינסקי מספר על "במקום T.V", באתר וואלה!‏, 17 ביולי 2013
* יונתן אסתרקין, ‏"בפייסבוק רוב הזמן אתה קורא שטויות ומשוויץ בחיים שלך", באתר גלובס, 1 באוגוסט 2013
* שירית טרוינר, שידוך משמיים: אורי גוטליב וירון ברובינסקי מתאחדים, במדור "פנאי פלוס" באתר ynet‏, 6 במרץ 2014

הערות שוליים
------------

1. ↑  רוגל אלפר, שכיית חמדה תלושה, באתר הארץ, 17 בפברואר 2002  
אורי קליין, חדש על המסך, באתר הארץ, 29 בינואר 2002  
ניר קיפניס, ‏לא עומד בקצב, באתר גלובס, 4 בפברואר 2002
2. ↑  יניב משיח, עכבר העיר, אהבה זה כואב, באתר הארץ, 15 בינואר 2007
3. ↑  ליאת להב, 15 דקות: שי גולדשטיין הוא ארי גולד הישראלי?, באתר הארץ, 25 בינואר 2010
4. ↑  ניר קיפניס, ‏אוף על המיליון, באתר גלובס, 16 באוקטובר 2011
5. ↑  אורי קליין, "היו לילות": הפסד במגרש הביתי, באתר הארץ, 11 במרץ 2010
6. ↑  לראות או
לא לראות- ניר קיפניס, ‏כשמה כן היא, באתר גלובס, 31 במאי 2011
7. ↑  גילי איזיקוביץ, "יומני החופש הגדול" תשודר בערוצי דיסני, באתר הארץ, 11 ביוני 2013
8. ↑  עידן חגואל, עכבר העיר, עף בחשיכה: ירון ברובינסקי משתלט על המסך, באתר הארץ, 19 באוקטובר 2012
9. ↑  אתר למנויים בלבד רוגל אלפר, גולשי ספות: אם כבר לראות ריאליטי, אז לראות את זה, באתר הארץ, 1 באפריל 2015
10. ↑  רן בוקר, מחפשים את ברובינסקי: תוכנית החיקויים נעלמה אחרי פרק 1, באתר ynet, 11 באוגוסט 2015
11. ↑  רון שוורץ, ‏צ'כוב עירום מניואנסים, באתר גלובס, 3 באוקטובר 2017  
עידית סוסליק, עכבר העיר, "גן הדובדבנים": דרמטיות מאתגרת, באתר הארץ, 22 ביוני 2017
12. ↑  אתר למנויים בלבד אריאנה מלמד, "חמש טבעות זהב": הייפ ממוסחר, מזויף ומתיש, באתר הארץ, 15 באוקטובר 2019
13. ↑  אתר למנויים בלבד אורי קליין, "בלי דם": על מה הסרט הזה מדבר לעזאזל?, באתר הארץ, 25 בספטמבר 2018
14. ↑  ענת ביין-לובוביץ', ‏אפילו רוס מ"חברים" גויס: למה בתי ההשקעות פותחים את הכיס ומשתלטים על הפריים-טיים, באתר גלובס, 2 במאי 2022

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007401275205171
* VIAF: 18157222699884971056
* WorldCat (עם VIAF): 18157222699884971056

 |